আদালতের ছাড়পত্র পেল ‘উড়তা পঞ্জাব’। একটি দৃশ্য বাদ দিয়ে এবং একটি সংশোধিত ডিসক্লেমার দেখিয়ে ছবিটির মুক্তিতে ছাড়পত্র দিল বম্বে হাইকোর্টের ডিভিশন বেঞ্চ। রায়দান পর্বে  কেন্দ্রীয় ফিল্ম সেন্সর বোর্ডের এক্তিয়ার নিয়েই প্রশ্ন তুলেছে বম্বে হাইকোর্টের ডিভিশন বেঞ্চ। 
সংবাদসংস্থার খবর অনুযায়ী,  ‘উড়তা পঞ্জাব’ মামলায় রায়দানপর্বে বম্বে হাইকোর্টের দুই বিচারপতির ডিভিশন বেঞ্চ মন্তব্য করেন, ‘‘সৃষ্টির স্বাধীনতায় অকারণ হস্তক্ষেপ প্রত্যাশিত নয়। কোনও ছবির বিষয়বস্তু কী হবে, সিনেমা নির্মাতাকে সেই নির্দেশ কেউ দিতে পারে না।’’  শুধু তাই নয়, ‘উড়তা পঞ্জাব’ ছবিতে পঞ্জাবের পক্ষে অবমাননাকর কিছু দেখানো হয়নি বলেও মন্তব্য করেছে দুই বিচারপতির ডিভিশন বেঞ্চ। এই ছবিটি বিষয়বস্তু দেশের সার্বভৌমত্বেও আঘাত করছে না বলেও মন্তব্য করে বম্বে হাইকোর্ট।
শুনানিতে দুই বিচারপতি আরও মন্তব্য করেন, সিনেম্যাটোগ্রাফ আইনে সিবিএফসি-কে কোনও ছবিকে সেন্সর করার ক্ষমতা দেওয়া হয়নি। কারণ সিনেম্যাটোগ্রাফ আইনে সেন্সর শব্দটিই নেই। 
আরও পড়ুন
‘উড়তা পঞ্জাব’-এর শাহিদ নিজের জীবনে কী নেশা করেন জানেন? চমকে যাবেন
পাপ কি দুনিয়া, সেন্সরের কাঁচিদম্ভ